Feltre

Feltre al ze un comun de 19 400 abitanti de la provincia de Bełun e al ze al pi grando centro abità dopo del capoluogo. La ze inte la Valbełuna, a sera del Piave e a i piei de le Dolomiti e, in particolar, de le Vete.

 Onorificense conferide a la Città 
Feltre la ze tra le cità decorade al Valor Militar par la Guera de Liberasion parchè la ze stata insignida de la Medaja de Argento al Valor Militar par i sacrifici de la popolasion e par la so atività inte la guera dei partigiani durante la seconda guera mondial.

 Storia 
 cità fondada da i Reti (secont Plinio el Vecio) insediadi te le Alpi centrali, insieme a altre cità come Trento e Verona.
 Par che na popolasion de na olta, fursi de rasa etrusca, la la ciamese Felthuri (cità de Fel); altre ipotesi le cata na somejansa co Velhatre (Velletri), senpre par etrusco.
 Conosesta in età romana come Feltria (genitivo:Feltre) (citada in Plinio el Vecio, Historia Naturalis, III, 130 come oppidum e arent a la alora inportante Via Claudia Augusta che da Altin e Aquileia su el mar Adriatico la portea, pasando par Trento e pal Brenero, a Augusta inte quela che dess ze la Baviera.
 'Ndata inte el orbita dei Longobardi -come che recorda al nome de la frasion de Fara (da Fara = acanpament).
Feltre la ze stata un dei posti tocadi da i fati umani e storici che ghe n'è stat tra el XI secolo e el XIIIsecolo e da le tante proprietà che ga avest par protagonisti i vari conponenti de la fameja dei Ezzelini.
 Da el 1315 al 1337 la ze stata aministrada da i Scaligeri de Verona.
 Inte el 1404, Feltre, insieme a Belun, la ze 'ndata sot de Venesia. Inte sto periodo Feltre la avù an bel periodo.
 De el 1509 la ze stata rasa al suolo da i militar de Massimiliano II d'Austria e de la Lega de Cambrai, gnesti in Italia contro la Republica de Venesia. La ricostrusion la ga fat sparir quasi tuta la cità medieval de la qual resta solche pochi toco (do tor e part del castel e poco altro). La ricostrusion la ga fat tuta la cità secont i canoni architetonici del epoca.
 Da el Siesento al Otosento ze scominsià an periodo de crisi par la cità: i abitanti i cala forte (3880 del 1622 e 3500 del 1637 e se svoda le case de la cità.
 De el 1729 feltre la vet la presensa de Carlo Goldoni inpiegà come coadiuvador de la Canceleria. Goldoni al ze oncora distante dal esser quel maestro ricognossest a livel internasional e riformador del teatro ma belche interessà a la vita dei ator, Qua al ga scomensià a scriver qualche so opera come "La cantatrice".
 De el 1797, co ze chet la Serenissima, Feltre la gnen conquistada e goernada par qualche an da i francesi.
 Dopo del Congresso de Viena che el ga ristabilì al status quo ante Napoleone ma no el ghe ga dat al goerno de Venesia a i Dogi, Feltre la ze ndata inte el Inpero Austro-Ungarico infin al 1866 co la anesion a l'Italia. La disfata de Caporeto la ga fat tornar i austriaci par na s-cianta de tenpo ma co la fin de la prima guera mondial la ze tornada definitivamente sot de l'Italia.

 Evolusion demografica 

 Personalità de Feltre 
Feltre la ga serte persone inportanti pì che sia del periodo del quatro-sinquesento:
 Panfilo Castaldi (se diss che Gutenberg al epie copià dal la idea dei carateri mobili da stanpa).
 al umanista Vitorino da Feltre, educador a la corte dei Este de Ferara.
 al pitor Lorenso Luzzo, ciamà anca "al Mort da Feltre" par la so carnajon ciara.
 al Beato Bernardino inventor dei Monti di Pietà.
 al Citadin onorario de Feltre Paride Brunetti, (Gubbio, 15 majo 1861), ex ufficial de cariera, comandante partigian Bruno de la brigada “Antonio Gramsci”, Madaja de argento al Valor Militar, Madaja de Bronzo al Valor Militar e de na Cross de Guera al Merito. Al general Mark W. Clark al ghe ga dat la Bronze Star Medal.

 Robe da no perderse 
 La 24 ore, pedalada conpetitiva a staffetta dintorn del centro de Feltre, a zugno
 Al Palio de Feltre a i primi de agost

 Prodoti tipici 
 Noss feltrine

 Gemelagi 
La cità la ze gemelada co 
 Bagnols-sur-Cèze -in Provensa, dipartimento del Gard inte la region de la Lenguadoca-Rossiglione, (Francia),
 Newbury inte el Berkshire, Inghiltera,
 Braunfels (Germania),
 Carcaixent (Spagna),
 Eeklo (Belzo)
 Kiskunféléghyaza (Ungheria).

 Sport 
Al 26 majo 2000 la 12^ tapa del Giro d'Italia 2000 la se ga fenì a Feltre co la vincita de Enrico Cassani.
Al 25 majo 2011 la 17^ tapa del Giro d'Italia l'é partì da Faltre

 Aministrasion 

 Comune: Telefono +39 (0) 439 885 1

 Frasion 
Ansù, Arson, Canal, Cart, Selarda, Cross, Fara, Foen, Grum, Lamen, Lasen, Mugnei, Nemejo, Pont, Pren, Sansan, Ton, Umin, Velai, Vignui, Vilabruna, Vilaga, Vilapajera, Đermen

 Note 

Categoria:Comuni de ła provincia de Bełun